Бяржонка

Бяржо́нка — возера ў Браслаўскім раёне Віцебскай вобласьці, у басэйне ракі Акунёўкі, за 9 кілямэтраў на паўднёвы захад ад гораду Браслава, за 1 км на паўднёвы ўсход ад вёскі Ёдлавічы. Плошча паверхні возера 0,19 км², даўжыня 690 мэтраў, найбольшая шырыня 390 мэтраў, найбольшая глыбіня 2,6 м, даўжыня берагавой лініі 1,9 км. Плошча вадазбору 6,56 км². Абкружана забалочанай поймай, парослай хмызьняком. Катлавіна возера выцягнутая ў напрамку з поўначы на поўдзень. Схілы катлавіны вышынёй да 2 мэтраў, пясчаныя, разараныя. Дно выслана сапрапэлем. Зарастае. У заходняй частцы ў Бяржонку ўпадае ручай. У паўднёвай частцы выцякае ручай у возера Пагошча. Крыніцы Літаратура Беларуская энцыклапедыя: У 18 т. / Рэдкал.: Г. П. Пашкоў і інш. — Мн.: БелЭн, 1996. — Т. 3: Беларусы — Варанец. — 511 с. — ISBN 985-11-0068-4 Республика Беларусь. Витебская область. Браславский район: карта. Браслав: план. Видзы: план / Ред. Н. М. Шевель. — Мн.: Белкартография, 2013. — 3000 ас. (рас.) Вонкавыя спасылкі Ліст карты N-35-18. Выданне 1984 г. Стан мясцовасці на 1983 г.